MT
L 121/136
Il-Ġurnal Uffiċjali tal-Unjoni Ewropea
5.5.2023
ANNESS VIII
KRITERJI GĦALL-VALUTAZZJONI TAL-OPERABBILTÀ TAS-SISTEMA TA’ GARANZIJA TALLEGALITÀ TAL-INJAM TAL-GUYANA (GTLAS)
SFOND Se titwettaq evalwazzjoni teknika indipendenti konġunta tal-GTLAS qabel ma jibda l-ħruġ tal-liċenzji FLEGT talesportazzjonijiet tal-injam lejn l-Unjoni.
Din l-evalwazzjoni teknika konġunta se tivvaluta s-sistema kollha biex tiddetermina jekk hemmx fis-seħħ mekkaniżmi adegwati biex ikun żgurat li l-GTLAS tiffunzjona u taħdem fil-prattika kif maħsub.
L-evalwazzjoni se tanalizza d-deskrizzjoni tas-sistema b’enfasi speċjali fuq kwalunkwe emenda li jsiru għal dan il-Ftehim wara d-dħul fis-seħħ tiegħu.
It-termini ta’ referenza għall-evalwazzjoni teknika indipendenti se jiġu miftiehma b’mod konġunt bejn il-Partijiet, fi ħdan il-Kumitat Konġunt ta’ Monitoraġġ u Rieżami (KKMR).
L-evalwazzjoni teknika indipendenti se tkopri dawn li ġejjin: — id-Definizzjoni tal-Legalità, li telenka l-liġijiet tal-Guyana li jridu jiġu osservati sabiex tinħareġ liċenzja; — il-kontroll tal-katina tal-provvista għar-rintraċċar tal-prodotti tal-injam mill-foresta sal-punt tal-esportazzjoni jew talbejgħ domestiku, u mill-punt tal-importazzjoni sal-punt tal-esportazzjoni jew tal-bejgħ domestiku; — il-proċeduri ta’ verifika li jiddeterminaw il-konformità mal-elementi kollha tad-Definizzjoni tal-Legalità u l-kontroll talkatina tal-provvista; — il-proċeduri għall-ħruġ ta’ ċertifikati tal-esportazzjoni u għall-ħruġ ta’ liċenzji FLEGT; — l-awditjar indipendenti biex jiġi żgurat li s-sistema tkun qed tiffunzjona kif maħsub.
Abbażi tal-esperjenza bi ftehimiet oħrajn, il-valutazzjoni tal-GTLAS tista’ titwettaq bl-użu ta’ approċċ pass pass u iterattiv li bih kwalunkwe dgħufija u każ ta’ nuqqas ta’ konformità mal-GTLAS identifikati matul il-valutazzjoni jistgħu jiġu indirizzati b’mod progressiv permezz tal-implimentazzjoni ppjanata ta’ miżuri korrettivi.
1.
DEFINIZZJONI TAL-LEGALITÀ L-injam prodott legalment huwa definit abbażi tal-liġijiet applikabbli fil-Guyana li jkunu jkopru: — Drittijiet ta’ ħsad: l-allokazzjoni ta’ konċessjonijiet għall-foresti u l-għoti ta’ drittijiet legali għall-ħsad tal-injam fi ħdan konfini definiti legalment. — Operazzjonijiet ta’ forestrija: il-konformità mar-rekwiżiti legali fir-rigward tal-ġestjoni u l-operazzjonijiet forestali, inkluża l-konformità mal-leġiżlazzjoni ambjentali u soċjali rilevanti. — Tariffi u t-taxxi: il-konformità mar-rekwiżiti legali li jikkonċernaw it-taxxi, ir-royalties u t-tariffi (jew kwalunkwe sistema ta’ dħul riveduta oħra) direttament relatati mal-ħsad tal-injam u d-drittijiet tal-ħsad. — Utenti oħra: rispett għall-okkupazzjoni legali jew għad-drittijiet ta’ użu ta’ artijiet u riżorsi ta’ partijiet oħra li jistgħu jintlaqtu minn drittijiet ta’ ħsad ta’ injam, meta drittijiet oħra bħal dawn ikunu jeżistu; — Kummerċ u dwana: konformità ma’ rekwiżiti legali għal proċeduri ta’ kummerċ u dwana.
Mistoqsijiet ewlenin: 1.1.
Ir-rekwiżiti legali huma identifikati b’mod ċar fid-Definizzjoni tal-Legalità?
1.2.
Il-prinċipji, il-kriterji u l-indikaturi li jistgħu jintużaw biex tiġi ttestjata l-konformità ma’ kull element tadDefinizzjoni tal-Legalità huma speċifikati?